Ташо-Хьаьжин дин ч1аг1даран программин коьрта лехамаш бара девнаш, къийсамаш 1адатан бух т1ехь доцуш, шар1аца кьастор. Томка озарца, маларш мийларца къийсам латтор. Иза иштта дуьхьал вара нохчийн бераш керстанашка кхетош-кхио д1адаларна, д1акхелхинчарна т1аьхьа белхарна. Дахар-1еран берриг д1ах1оттам бусалба динан буха т1ехь хила безарх тешна вара Ташо-Хьаьжа. Цо тайп-тайпанчу ярташка д1асакхехьийтинчу кехаташ т1ехь болчу кхайкхамаша шар1 лардаре кхойкху бахархошка.